วัดเทียนโห่ว

วัดเทียนโห่ว (จีน: 乐圣岭天后宫/樂聖嶺天后宮, ทับศัพท์เป็น Thean Hou Temple) หรือ วัดทินเห่า เป็นวัดศาสนาพื้นบ้านจีนบูชาม่าโจ้ว ตั้งอยู่ในกัวลาลัมเปอร์ ประเทศมาเลเซีย วัดมีเนื้อที่ 1.67 เอเคอร์ (6,758 ตารางเมตร) บนเขารอบซันไฮต์ (Robson Heights) ในโลโรงเบลลามี (Lorong Bellamy) เหนือถนนซาเย็ด ปูตรา วัดสร้างแล้วเสร็จในปี 1987 และเปิดอย่างเป็นทางการในปี 1989 วัดนี้สร้างขึ้นโดยชุมชนชาวไหหลำที่อาศัยในมาเลเซียบนพื้นที่ของสมาคมไหหลำเซลาโงร์และเขตสหพันธรัฐ (Selangor and Federal Territory Hainan Association; มาเลย์: Hainan Selangor and Wilayah Persekutuan; จีน: 雪隆海南会馆/雪隆海南會館) ปัจจุบันเป็นหนึ่งในวัดที่ใหญ่ที่สุดในเอเชียตะวันออกเฉียงใต้ โถงของวัดประกอบด้วยแท่นบูชาสามแท่นตามเทพเจ้าทั้งสามองค์ โดยทางขวาเป็นของพระโพธิสัตว์กวนอิม, ตรงกลางเป็นของม่าโจ้ว และทางซ้ายเป็นของจุ้ยบ้วยเนี้ย นอกจากนี้ตรงกลางของโถงยังมีจุดบริการเสี่ยงเซียมซี ถึงแม้วัดนี้เป็นวัดม่าโจ้ว แต่ในปัจจุบันผู้คนนิยมบูชาพระโพธิสัตว์กวนอิมในวัดนี้เช่นกัน ประวัติศาสตร์ วัดเริ่มก่อสร้างในปี 1981 แล้วเสร็จในปี 1987 ด้วยมูลค่าก่อสร้าง 17 ล้านริงกิต เปิดสู่สาธารณชนอย่างเป็นทางการในวันที่ 3 กันยายน 1989 โดยในวันที่ 16 พฤศจิกายน 1985 ได้อัญเชิญม่าโจ้วประดิษฐานในวัด, ในวันที่ 19 ตุลาคม 1986 ได้อัญเชิญพระโพธิสัตว์กวนอิมประดิษฐานในวัด และในวันที่ 16 พฤศจิกายน 1986 ได้อัญเชิญจุ้ยบ้วยเนี้ยประดิษฐานในวัด อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Thean Hou Temple เว็บไซต์ทางการ